На основу члана 27. став 5 и члана 135.  став 2 Закона о стечају („Службени гласник РС“ бр. 104/2009), као и поглавља III и VIII Националног стандарда о начину и поступку уновчења имовине стечајног дужника – Национални стандард број 5, 

АК ВОЖДОВАЦ АД у стечају, Београд

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
Вршење услуга процене вредности правног лица и процене вредности имовине стечајног дужника

Предмет процене је стечајни дужник као правно лице, односно његова имовина, где најзначајнију имовину чини:
· Објекат бр. 2 - Зграда пословних услуга површине 207 м2 са магацинским простором и подрумом - Лн.бр. 3968 КО Вождовац
· Објекат бр. 3 - Зграда пословних услуга - сервисна хала површине 8.437 м2 - Лн.бр. 3968 КО Вождовац 
· Објекат бр. 4 - Зграда пословних услуга - Управна зграда - Лн.бр. 3968 КО Вождовац 
· Објекат бр. 5 - Зграда пословних услуга - Управна зграда - Лн.бр. 3968 КО Вождовац 
· Објекат бр. 6 - Објекат других делатности површине 2.555 м2 - Лн.бр. 3968 КО Вождовац 
· Објекат бр. 7 - Зграда пословних услуга - Лн.бр. 3968 КО Вождовац 
· Објекат изграђен без одобрења за градњу, Београд, Булевар Пека Дапчевића 53. 
· Опрема и линије за сервисирање и одржавање возила.

Проценитељ је дужан да о извршеној процени наручиоцу, достави Извештај о извршеној процени у 3 примерка у писаној и електронској форми. Извештај обавезно мора да садржи:
Предмет процене; Датум процене; Процену вредности стечајног дужника као правног лица и његове имовине са стањем на дан 31.12.2018.године, са посебним приказом имовине имовине са теретом и имовине без терета, све исказано у еврима и динарској противвредности; Опис метода коришћених у процени; Претпоставке и евентуално ограничавајуће услове при изради Извештаја о процени.
Проценитељ је дужан да процену врши у складу са Међународним и Националним стандардима који се примењују при процени, Законом о проценитељима вредности непокретности, Законом о стечају, Националним стандардом бр. 5 Правилника о утврђивању националних стандарда за управљање стечајном масом и свим другим прописима  Републике Србије.
Проценитељ ће извршити процену целисходности продаје стечајног дужника као правног лица у односу на продају имовине стечајног дужника појединачно, утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима)., као и предложити начин продаје, на основу процене, при коме ће се повериоци највише намирити.

Понуђачи су дужни да своје понуде доставе најкасније до 22.08.2019. Године до 15 часова на адресу АК ВОЖДОВАЦ АД – у стечају, Војводе Степе 318, Београд.

Заинтересовани понуђачи могу да изврше увид у правно-имовинску, рачуноводствену и осталу документацију Стечајног дужника, уз претходни договор са стечајним управником, са циљем оцене обима ангажовања, рока извршења посла, цене услуге и начина плаћања.
Понуде се достављају у затвореним ковертама. Понуде се могу доставити поштом или лично. Уколико се лично достављају особа задужена за пријем понуда је Драган Боројевић, тел: 064/261-96-79.

Понуда обавезно мора да садржи:
· Доказе о испуњености услова из овог Позива;
· Имена ужег тима који ће радити процену са задужењима и референцама;
· Имена ширег консултантског тима;
· Рок у коме ће завршити процену;
· Цену за пружену услугу исказану искључиво у динарима са посебно исказаним ПДВ-ом;
· Рок плаћања.

Понуда мора да буде јасна, недвосмислена, читко исписана и оверена печатом и потписом овлашћених лица. Понуде са варијантама нису дозвољене.
Све понуде се достављају на српском језику.
Одабир најповољнијег понуђача ће извршити одбор поверилаца у роковима прописаним Националним стандардом бр 5. У случају да Одбор поверилаца не донесе одлуку у прописаном року, избор понуђача ће извршити стечајуни управник.
Понуду за учествовање могу поднети лиценцирани проценитељи као и:
· Да је регистрован за обављање одговарајуће делтности код надлежног органа;
· Ако му у року од 2 године пре достављања понуде није изречена правоснажна судска или управна мера збране обављања делатности која је предмет ове понуде;
· Да располаже неопходним финансијским, пословним и кадровским капацитетом за извршење посла која је предмет понуде и то: да у току 3 пословне године није имао пословни губитак; да у периоду од 3 године које претходе објави није био евидентиран у принудној наплати НБС; да главни руководилац пројекта има међународно признат сертификат за процену вредности капитала АСА (Accredited Senior Appraiser) издат од стране American Society of appraisers (ASA) и лиценцу за процену вредности непокретности издате од стране Министарства финансија Републике Србије. 




